text: Kvæstet sejler hentet i land
  27 april 2012 kl. 06.34
  Brandværnet i Kegnæs hentede torsdag eftermiddag en lettere kvæstet mand ind fra en nødstedt tysk sejlbåd ved Sydals. Sejleren blev kørt til observation på sygehuset i Sønderborg - og båden bugseret til Tyskland.
  Sejlbåden udsendte nødsignal, fordi ejeren af den tyske båd ikke kunne navigere. Ejeren valgte at opsende nødblus - og båden blev taget på slæb af et andet skib.
  sejleren blev hentet i land af brandværnet fra Kegnæs. Heldigvis viste hans skader sig at være mindre alvorlige, men for en sikkerheds skyld blev manden indlagt i Sønderborg.
  